དེ་ཡང་ཁོང་གིས།བོད་རྔ་པ་ཁུལ་གྱི་ཀིརྟི་དགོན་པར་རྒྱ་གཞུང་གིས་དམ་དྲག་བྱས་པ་དང།དགེ་འདུན་པ་ཕུན་ཚོགས་དམ་པ་དེས་རྒྱལ་སྤྱིའི་ཐོག་བོད་དོན་ལ་རྒྱབ་སྐྱོར་ཡོང་ཆེད་དུ་རང་ཉིད་ཀྱི་གཅེས་སྲོག་མེ་ལ་བསྒྲོན་པ་དང།དེང་གི་དུས་སུ་དེ་ལས་གཞན་པའི་འཚེ་མེད་ཞི་བའི་ལས་འགུལ་སྤེལ་རྒྱུའི་ཐབས་ཤེས་མེད་པས་ཁོང་གིས་དེ་ལྟར་གནང་བ་རེད།ད་ཐེངས་ཡུ་རོབ་མཉམ་འབྲེལ་གྱི་འགན་འཛིན་རྒྱ་ནག་ཏུ་གཟིགས་ཞིབ་ལ་ཕེབས་པ་དང་བསྟུན་ནས།བོད་ནང་གི་འགྲོ་བ་མིའི་ཐོབ་ཐང་དང།རྔ་པ་ཁུལ་དུ་ཡུ་རོབ་མཉམ་འབྲེལ་གྱི་སྐུ་ཚབ་འགྲོ་ཐབས་སུ་གླེང་སློང་བྱེད་དགོས་པ་དང་ངས་ཀྱང་དེ་ལྟར་རེ་སྐུལ་ཞུས་ཡོད་ཅེས་གསུངས་ཡོད་པ་རེད།